কবিতায় আর হবে না 'সলমা জরির কাজ'। থেমে গেল বাংলা কবিতার আরও এক অধ্যায়। প্রয়াত হলেন কবি উৎপল কুমার বসু। পারিবার সূত্রে জানা গেছে নিউমোনিয়ায় আক্রান্ত হয়ে গত কয়েকদিন ধরেই দক্ষিণ কলতার এক হাসপাতালে ভর্তি ছিলেন তিনি। সেখানেই আজ দুপুর আড়াইটে নাগাদ তিনি শেষ নিঃশ্বাস ত্যাগ করেন। মৃত্যুর সময় তাঁর বয়স হয়েছিল ৭৮ বছর। 
 ওয়েব ডেস্ক: কবিতায় আর হবে না 'সলমা জরির কাজ'। থেমে গেল বাংলা কবিতার আরও এক অধ্যায়। প্রয়াত হলেন কবি উৎপল কুমার বসু। পারিবার সূত্রে জানা গেছে নিউমোনিয়ায় আক্রান্ত হয়ে গত কয়েকদিন ধরেই দক্ষিণ কলতার এক হাসপাতালে ভর্তি ছিলেন তিনি। সেখানেই আজ দুপুর আড়াইটে নাগাদ তিনি শেষ নিঃশ্বাস ত্যাগ করেন। মৃত্যুর সময় তাঁর বয়স হয়েছিল ৭৮ বছর।  বাংলা কবিতায় এক অনন্য রচনাশৈলীর জনক তিনি। ভাষা নিয়ে তাঁর ভাঙাগড়ার খেলা, কবিতাকে এক অন্য স্বাধীনতা দিয়েছিল। তাইতো কোনও নির্দিষ্ট প্রজন্মের চাহিদায় আবদ্ধ নয় তাঁর সৃষ্টি, প্রজন্মোত্তর তাঁর কবিতারা মননের পুষ্টি যোগায় সব পাঠকেরই। তাঁর কবিতা চিরকালীন। হাংরি জেনেরেশনের অন্যতম মুখ উৎপল কুমার বসুর কলমের জোরেইতো কবিতাপ্রেমী আপামর বাঙালিরা প্রেমে 'আকাশতলে সিন্ধুসমাজের ভাঙা উতরোল'-এর স্বর শুনেছে গুঞ্জনের মত, শিখেছে 'কহবতীর নাচ'।। ডুবো নদীর তীরে জলের অধিকারে আঙুল ছোঁয়ার স্পর্ধা পেয়েছে।  শ্রষ্টার পার্থিব বিদায় সম্ভব। কিন্তু সৃষ্টিরা অবিনশ্বর। তাই যতদিন বাংলা কবিতার শেষ শ্বাসটুকু অবশিষ্ট থাকবে ততদিন পর্যন্ত স্বমহিমায় টিকে থাকবে উৎপল কুমার বসুর কবিতারা। নিজের সৃষ্টির হাত ধরেই বাংলা কবিতা্র জগতে অমর হয়ে থাকবেন তিনি।